laion/Wikipedia-Exotic huggingface dataset:
גן חסידי אומות העולם תושבי חיפה

גן חסידי אומות העולם תושבי חיפה ממוקם בשכונת רמת אלון בחיפה להנצחת חסידי אומות העולם שסיכנו את חייהם למען הצלת יהודים בתקופת השואה והתגוררו בעיר פרק זמן מסוים או עד לפטירתם. תושב חיפה רוני גרוסמן, אשר אביו ניצל בזכות ורוניקה פרוצאי, ואמו הסתתרה בבית מוגן של ראול וולנברג, ביקש למצוא דרך מיוחדת להנצחה בחיפה. הוא פנה ליונה יהב, ראש עיריית חיפה, וכך עלה הרעיון להנצחה באמצעות גן מיוחד. הנושא עלה ואושר פה אחד ב־2005 במועצת העיר. בישיבה הוחלט להקים גן ציבורי על שם חסידי אומות העולם תושבי חיפה, בשכונת רמת אלון, חיפה. בכניסה לגן ניצבים שלושה עמודי זיכרון. על עמוד האבן המרכזי חרוטה מפת הגן עם מסלול ממוספר של אבני הזיכרון. בצדו השמאלי עמוד זיכרון ובו סיפורו של הגן. בצידו הימני עמוד עליו חרוטים שמות חסידי אומות העולם. הגן טובל בירק ומוצל באמצעות עצים ובו שבילים מרוצפים. ברחבי הגן מפוזרות פינות ישיבה. ובשבילי הגן במסלול מעגלי ניצבים הסלעים שעל כל אחד מהם חרוט השם ותמצית סיפור ההצלה של מי שהתגוררו בחיפה והוכרו כחסיד אומות העולם. בשטח הגן נבנה גם אמפיתיאטרון וכן מגרש משחקים הנקרא "גן ילדי הנצח" לזכרם של מיליון וחצי ילדים שנספו בשואה. בגן מונצח גם הדיפלומט השוודי, חסיד אומות העולם ראול וולנברג, שבזכותו ניצלו עשרות אלפי יהודים בהונגריה. ב-1936 וולנברג התגורר במשך כחצי שנה בחיפה כשעבד בבנק הולנד ברחוב הבנקים פינת עיר התחתית בחיפה. חסידי אומות העולם הנוספים המונצחים באבני הזיכרון הם: זופיה אבני, אנה דוברוצקה, פלגיה שפרינגר הוצ'אק אנה הורנונג טומצ'ק, ברוניסלבה ואירינה זינטל יקירה, בלה ליפר (ואליה) יקימובה, הלינה לוגובסקי, ירוסלבה לויצקה, ויקטור מלניק, תמרה ברומברג, אליזבט סטרול (ניקופוי), מריה דיקר, ורוניקה פרוצאי, ויקטוריה צוקרביץ, יוליה קלדי, יוסף גרובר (נסטור סניאדאנקו) ויז'י שלאג. הגן נחנך ב-2008. לטקס חנוכת הגן הוזמנו חסידי אומות העולם שהיו עדיין בחיים, ניצולים ובני משפחותיהם. בטקס נכחו גם נציגים דיפלומטים מהמדינות שבהם פעלו חסידי אומות העולם, כגון, שגרירת פולין בישראל וקונסול הכבוד של פולין בחיפה, צרפת, אוקראינה וארצות הברית. כמו כן השתתפו בטקס ד"ר מרדכי פלדיאל, מנהל מחלקת חסידי אומות העולם ביד ושם, ונציגי תנועות הנוער ומועצת הנוער העירונית של חיפה. הגן נועד להוות מוקד לפעילות חינוכית ערכית לתלמידים ולחניכי תנועות הנוער ומקום השראה ללימוד אודות הצלה בתקופת השואה תוך הדגשת הגבורה והבחירה האנושית והמוסרית להתגייס לעזרתם של היהודים הנרדפים. בית הספר היסודי רוממה בחיפה הפך את ההגעה לגן ביום השואה והגבורה למסורת בית ספרית. הביקור בגן מהווה השלמה ללימוד בכיתה על המושג חסידי אומות העולם. הרעיון החל ביוזמה של יואב גרוסמן תלמיד בית הספר, בנו של רוני גרוסמן, יוזם הקמת הגן. חגית הורנשטיין, הסודות של גן חסידי אומות העולם, באתר כלבו חיפה והקריות, ‏2.4.2020 נגה כרמי, גן חסידי אומות העולם בחיפה – טיול בחיפה, באתר חיפה תאגיד החדשות, ‏23.4.2017 מבזקים, חיפה: נחנך גן ציבורי לכבוד 17 חסידי אומות העולם שגרו בעיר, באתר ynet, 18 במאי 2008 חיפה חיפה - גן חסידי אומות העולם, באתר עיריית חיפה - הערוץ הרשמי, ‏3 במאי 2011 גן חסידי אומות העולם, באתר בית הספר הממלכתי רוממה "ניגונים"
תהילים ל"ט

תהילים ל"ט הוא המזמור השלושים ותשעה בספר תהילים (לפי המספור בוולגטה ובתרגום השבעים, המזמור ממוספר כמזמור ה-38). זהו אחד משלושה מזמורים המתחילים ב"לידותון" ומתייחסים לידותון שהיה אחד מראשי משפחת משוררים לויים. מזמור ל"ט מורכב מארבע עשרה פסוקים ומחולק לשלושה חלקים: המשורר עוצר את עצמו בכוח מלבטא את כאבו בקרבו מחשש שיגיד דברים קשים: "אָמַרְתִּי אֶשְׁמְרָה דְרָכַי מֵחֲטוֹא בִלְשׁוֹנִי" (ב), והשתיקה גורמת לצער נוסף:"וּכְאֵבִי נֶעְכָּר"(ג), עד שהיא גורמת לתחושות של רצון עז לדבר:"חַם לִבִּי בְּקִרְבִּי בַּהֲגִיגִי תִבְעַר אֵשׁ דִּבַּרְתִּי בִּלְשׁוֹנִי"(ד). המשורר מבקש באלוהים לדעת עד כמה הוא חדל: "הוֹדִיעֵנִי ה' קִצִּי וּמִדַּת יָמַי מַה הִיא אֵדְעָה מֶה חָדֵל אָנִי"(ה), והוא מבין שהאדם הוא יצור חולף עם זמן חיים קצוב ולא ידוע: "אַךְ כָּל הֶבֶל כָּל אָדָם"(ו). בסופו של דבר, פונה המשורר אל האלוהים הנצחי כי רק הוא תקוותו:"וְעַתָּה מַה קִּוִּיתִי אֲדֹנָי תּוֹחַלְתִּי לְךָ הִיא"(ח) והוא מבקש מחילה על חטאיו בגלל שהוא יצור חולף: "כִּי גֵר אָנֹכִי עִמָּךְ תּוֹשָׁב כְּכָל אֲבוֹתָי הָשַׁע מִמֶּנִּי וְאַבְלִיגָה בְּטֶרֶם אֵלֵךְ וְאֵינֶנִּי" (יג-יד). הודיעני ה' קיצי - ניגון חב"ד הניגון מיוחס לאדמו"ר הצמח צדק. מדיה וקבצים בנושא תהילים ל"ט בוויקישיתוף תהילים ל"ט מתוך פרויקט 929 מזמור ל"ט, מזמור ס"ב ומזמור ע"ז הניגון להאזנה מתוך היכל הנגינה באתר היכל מנחם
דימיטרי לאונידס

דימיטרי לאונידס (ביוונית: Δημήτρης Λεωνίδας נולד ב-14 בנובמבר 1987) הוא שחקן קולנוע וטלוויזיה אנגלי. ליאונידס נולד ברובע ברנט בלונדון בן לאב קפריסאי-יווני ולאם אנגלייה . הוא ממוצא וולשי דרך אמו. יש לו שלוש אחיות: סטפני וג'ורג'ינה, שתיהן שחקניות, והלנה, מורה. לאונידס הופיע לראשונה בסרט בשנת 1997, כניצב בסרט של הבמאי צ'ארלס סטארידג ', "סיפורי פיות" . תפקידו הראשון היה בסדרת הטלוויזיה לילדים "Grange Hill" בשנת 2001, בה שיחק בארבע עונות תחת השם שיין לאונידס. בשנת 2009, שיחק בתפקיד ראשי בסרט הקולנוע "Tormented", ובשנת 2010 הוא הופיע בסרט "סנטוריון" בכיכובו של מייקל פאסבנדר. לאונידס התארח בסדרות טלוויזיה רבות בהן סינבד ודוקטור הו. בשנת 2013 הוא לוהק על ידי ג'ורג' קלוני לתפקיד בדרמה ההיסטורית ציידי האוצרות, שהוקרנה בשנת 2014.הדמות אותה מגלם לאונידס, "סם אפשטיין" מבוססת על דמותו של הארי אטלינגר. בסרט מככבים קלוני עצמו, מאט דיימון, ביל מוריי וקייט בלאנשט. הוא שיחק בסרטו של הבמאי ג'ון סטיוארט, "רוזווטר". בעקבות משחקו בסרט המגזין Screen International בחר בו כאחד מכוכבי המחר. בשנת 2015, ללאונידס היה תפקיד קצר במיני סדרה "להרוג את ישו" . לאחר מכן הופיע בסרט האקשן "Renegades" ובקומדית האימה "Kill Ben Lyk" . מ-2017 עד 2019, הוא שיחק בסדרת הטלוויזיה "ריביירה". לאחר מכן שיחק בסדרת הטלוויזיה "התאמה מושלמת". מדיה וקבצים בנושא דימיטרי לאונידס בוויקישיתוף דימיטרי לאונידס, במסד הנתונים הקולנועיים IMDb (באנגלית) דימיטרי לאונידס, באתר AllMovie (באנגלית) דימיטרי לאונידס, במסד הנתונים הקולנועיים KinoPoisk (ברוסית) Day, Elizabeth; Lamont, Tom (5 בינואר 2014). "Rising stars of 2014 – film: Dimitri Leonidas". The Guardian. {{cite news}}: (עזרה) Edelstein, David (11 בנובמבר 2014). "Jon Stewart's Rosewater Is Dramatic in a Way That's Rare in Political Filmmaking". Vulture. {{cite news}}: (עזרה) "Dimitri Leonidas - "Monuments Men" - intervista a Occupy Deejay". Occupy Deejay. 11 בפברואר 2014. אורכב מ-המקור ב-2021-12-21. {{cite web}}: (עזרה) "Dimitri Leonidas's CV at Independent Talent Group". נבדק ב-27 באוקטובר 2019. {{cite web}}: (עזרה) "Screen unveils 2013 UK Stars of Tomorrow". נבדק ב-27 באוקטובר 2019. {{cite web}}: (עזרה) "67th Emmy Awards Nominees and Winners: Outstanding Television Movie - 2015". נבדק ב-2 בנובמבר 2019. {{cite web}}: (עזרה) "Grange Hill - Episode #24.1". נבדק ב-10 בנובמבר 2019. {{cite web}}: (עזרה)
Somebody to Love (שיר של ג'פרסון איירפליין)

Somebody to Love (בעברית: מישהו לאהוב; בתחילה הופק בשם Someone to Love) הוא סינגל משנת 1967 של להקת הרוק הפסיכדלי האמריקאית ג'פרסון איירפליין. קודם לכן הוקלט השיר על ידי להקת הרוק "The Great Society". השיר דורג במקום ה-274 ברשימת 500 השירים הגדולים בכל הזמנים היא שערך המגזין "רולינג סטון" בסוף שנת 2004. השיר נכתב על ידי דארבי סליק, שהיה באותו זמן הגיטריסט של להקת הרוק האמריקאית "The Great Society". השיר יצא כסינגל בפברואר 1966, אך זכה לתפוצה קטנה מאוד. כשגיסתו, גרייס סליק, עזבה את הלהקה והצטרפה ללהקת הרוק הפסיכדלי "ג'פרסון איירפליין" השיר הוקלט שוב, זכה להצלחה מסחרית גדולה ופורסם גם באלבומהּ של הלהקה, "Surrealistic Pillow". מידע על היצירה "Somebody to Love" באתר מיוזיק בריינז גרסאות נוספות ל"Somebody to Love" באתר SecondHandSongs Starr, Larry (2008). Rock: A Canadian Perspective. Oxford Univ Pr. p. 175. ISBN 978-0195427615. "500 GREATEST SONGS OF ALL TIME". Rolling Stone. ארכיון מ-11 במרץ 2015. נבדק ב-14 בספטמבר 2017. {{cite web}}: (עזרה) Rolling Stone, Rolling Stone, 500 Greatest Songs of All Time, Rolling Stone, ‏2003-12-11 (באנגלית אמריקאית) Darby Slick Biography, Songs, & Albums, AllMusic (באנגלית) ShieldSquare Captcha, www.songfacts.com ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
קנדרש

קנדרש היא עיירה במחוז יאס-נאג'קון-סולנוק בנפת קרצג. העיר ממוקמת לאורך הכביש הראשי 4 בין דברצן לבין סולנוק, בערך באמצע הדרך, בלב המישור ההונגרי הגדול מרחק (בכביש): מבודפשט : 145 ק"מ מדברצן : 85 ק"מ ממישקולץ : 145 ק"מ מסגד : 132 ק"מ היישובים מסביב: קישאויסאלאש (Kisújszállás), פג'וורנק, קונהדייש. באוטובוס מכיוון היישובים אבאדסלוק, בקשצ'אבה, אגר, ג'נג'ש, גיולה, קרצג, מזקבשד, מישקולץ, סגד, סנטש, סולנוק, טיספירד , ברכבת מכיוון היישובים אבדבלוק, קאל - קאפולנה, קישקרה, קישאויסאלאש, ועוד. קנדרש נושאת את המאפיין והאווירה של יישובי המישור הגדול, האלפלד המתבטאת בסביבה הטבעית של שדות החיטה ושדות התירס, רצועות היער והחורשות המכסים את השטח עד בתי המגורים בני ה-90–100 שנים ומעלה. האוכלוסייה ביישוב היא למעלה כ-4,500, מתוכם 900 חיים באזור הפרברים של קנדרש, באזור המכונה באנהלמה. העיירה ממוקמת בחלק המרכזי של מחוז יאס-נג'קון-סולנוק, בקצה הצפוני של מישור סולנוק-טור, בקרבת היישובים של נאג'יקון. כביש ראשי מספר 4 (E60) חוצה את היישוב בכיוון מזרח-מערב. ההיסטוריה של המקום מתוארכת לתקופת הכלקוליתית ולתקופת הברונזה, ככל הנראה האזור היה מיושב כבר אז. קרקעות הצ'רנוזיום (אדמה שחורה) וקרקעות האחו שנמצאים בפאתי היישוב היוו תנאים נוחים לפיתוח מוקדם של חקלאות. האזכור הראשון של קנדרש הוא משנת 1352, אז מוזכר הכפר באיגרת שהוא בבעלות הקומאנים. העיירה היא מקום הולדתו של עוצר ממלכת הונגריה בין שתי מלחמות העולם האדמירל מיקלוש הורטי הימני קיצוני ואנטישמי ובתקופה זו אוכלוסיית היישוב הציגה התפתחות מרשימה, בעיקר בזכות התמיכה האישית של מיקלוש הורטי. נבנו אז: מבני ציבור, בתי ספר, רשתות אינסטלציה וחשמל, שירותי בריאות ושירותים מודרניים נוספים. ידוע מעט על קהילה יהודית במקום, אך בית הקברות היהודי המקומי מעיד על אוכלוסייה די משמעותית. טירת הורטי-הלשי (Halasy-Horthy) קריפטה הורטי מוזיאון ימי הורטי פארק מיקלוש הורטי, האביר מנג'באניה (18 ביוני 1868. אֶסטוריל, פורטוגל, 9 בפברואר 1957) עוצר ממלכת הונגריה. יולן פלדש (20 בדצמבר 1902 - לונדון, 11 באוקטובר 1963) סופרת יהודייה-הונגרייה. בית העירייה הכנסייה ההקלוויניסטית בית הכומר הקלוויניסטי הכנסייה הרומית-קתולית פנים הכנסייה הקתולית החזית הראשית של טירת הורטי פסל של מיקלוש הורטי מול הטירה הקריפטה של משפחת הורטי בבית הקברות הציבורי בעיירה בית ספר יסודי (במקור מנזר) מול טירת הורטי אנדרטת מלחמת העולם הראשונה בפארק הורטי בית הקברות היהודי אתר קנדרש בית הספר היסודי Apáczai Csere János מדיה וקבצים בנושא קנדרש בוויקישיתוף אתר האינטרנט הרשמי של קנדרש (בהונגרית) בית קברות יהודי קנדרש ב-International Jewish Cemetery Project
Anything But Lonely

"Anything But Lonely" (בעברית: "הכול מלבד (להיות) בודדה") הוא סינגל שהוקלט על ידי הזמרת-יוצרת האנגלייה שרה ברייטמן, מתוך אלבום המחזמר של "היבטים של אהבה" (1989). השיר יצא לאור כחלק מאלבום המחזמר ותיפקד כשיר הנושא של המחזמר. הוא הופק על ידי אנדרו לויד ובר. בחלק מרחבי העולם הופץ השיר על גבי תקליט 7 אינץ' ביחד עם השיר "Half a Moment". השיר נכתב על ידי אנדרו לויד ובר, דון בלאק וצ'ארלס הארט והופק על ידי לויד ובר גם כן. הוא הופץ כחלק מפסקול אלבום המחזמר "היבטים של אהבה" (1989). "Anything But Lonely" יצא לאור כסינגל הראשון של ברייטמן מזה שנתיים (מאז צאת "A Room with a View (Doretta's Dream)" בשנת 1987). "Anything But Lonely" נכלל באלבום Sarah Brightman Sings the Music of Andrew Lloyd Webber ‏(1992). מידע על הסינגל "Anything But Lonely" באתר מיוזיק בריינז מידע על היצירה "Anything But Lonely" באתר Discogs אנדרו לויד ובר, דון בלאק, צ'ארלס הארט Sarah Brightman - Anything But Lonely (באנגלית), נבדק ב-2022-01-27 Sarah Brightman – Anything But Lonely, נבדק ב-2022-01-27 Sarah Brightman With The London Chamber Orchestra , Conducted By Harry Rabinowitz - The Theme From 'A Room With A View' (Doretta's Dream), Discogs (באנגלית) Sarah Brightman Sings The Music Of Andrew Lloyd Webber, 1992-01-01, נבדק ב-2022-01-27 Release group “Sarah Brightman Sings the Music of Andrew Lloyd Webber” by Sarah Brightman - MusicBrainz, musicbrainz.org
Make Believe

"Make Believe" (בעברית: "לְהַעֲמִיד פָּנִים" או "הַעֲמָדַת פָּנִים") הוא סינגל שהוקלט על ידי הזמרת-יוצרת האנגלייה שרה ברייטמן, מתוך פסקול הסרט, Granpa ‏(1988). השיר יצא לאור כחלק מפסקול הסרט ותיפקד כשיר הנושא של הסרט. הוא הופק על ידי הווארד בלייק, שכתב אותו גם כן. לאחר יציאתו של הסרט בשנת 1988, הוחלט להוציא את "Make Believe" כסינגל במטרה לעזור בקידום המסחרי שלו. בשנת 1984, בעקבות הצלחתו של סרט חג המולד המונפש The Snowman, הזמין ערוץ 4 סרט הנפשה נוסף מאולפני TVC; מפיק הקולנוע ג'ון קואטס פנה לדיאן ג'קסון ולמלחין הווארד בלייק והציע את ספר התמונות של ברנינגהאם, Granpa, כבסיס לסרט הנפשה חדש, היות שהוא טען שהרעיון יכול להצליח. לאחר מכן, הוחלט ליצור את הסרט Granpa בנוסף לפסקול נלווה, מתוכו יצא "Make Believe" כשיר הנושא. סרטון השיר "Make Believe" באתר יוטיוב Sarah Brightman - Make Believe, Discogs (באנגלית) Howard Blake GRANPA in Film & TV Scores, www.howardblake.com
לא יוסיף

לא יוסיף (נקרא גם בל תוסיף) הוא מצוות לא תעשה האוסרת על בית הדין המכה עבריין שהתחייב במלקות להוסיף מלקות נוספות על מספר המלקות שהוא התחייב בהן. חז"ל למדו מאיסור זה גם איסור כללי להכות כל אדם מישראל, אף אם לא נתחייב מלקות בבית הדין. התורה כותבת לגבי השליח בית דין שמכה את העובר עבירה שאסור להוסיף להכותו מכה נוספת על ארבעים המלקות, ”ארבעים יכנו לא יסיף פן יסיף להכתו על אלה מכה רבה ונקלה אחיך לעיניך” (ספר דברים, פרק כ"ה, פסוק ג'), ולומדים מזה חכמים שאם על אדם שעבר עבירה מצווים שלא להכותו וודאי שכל אדם כשר מישראל. הרמב"ם כתב שזו הסיבה שבמלקות לוקים רק 39 ולא 40 מלקות, כי חכמים הורידו את המכה הארבעים כדי שאם בטעות יוסיף להכותו עוד מכה לא יעבור על האיסור הזה. האיסור כולל הכאת כל אדם ככל מצוות שבין אדם לחבירו, אולם לבית הדין היכן שיש צורך בדבר וכן כל מקום שנצרך להכות לצורך חינוך, אין איסור בדבר. כמו כן אם אדם מכה את חבירו, מותר למוכה להגן על עצמו על ידי הכאת חוזרת למכה, וכן פטור מתשלום נזיקין במקרה זה. בל יוסיף באתר דעת. לא יוסיף, הרב אהרון ליכנשטיין, באתר תורת הר עציון. מכילתא דרבי ישמעאל מסכתא דנזקין פרשה ח משנה תורה, ספר שופטים, הלכות סנהדרין, פרק יז, הלכה א'. ספר היראים, מצווה רי"ז הרא"ש, בב"ק, פרק ב', סימן כב. הבהרה: המידע בוויקיפדיה נועד להעשרה בלבד ואין לראות בו פסיקה הלכתית.
Somebody to Love (שיר של סוזי בוגוס)

Somebody to Love (בעברית: מישהו לאהוב) הוא סינגל משנת 1998 של זמרת הקאנטרי האמריקאית סוזי בוגוס. השיר יצא לאור בתור הסינגל הראשון מתוך אלבומה "Nobody Love, Nobody Gets Hurt". הוא בילה 19 שבועות במצעד שירי הקאנטרי של המגזין בילבורד, ובשיאו דורג במקום ה-33. Suzy Bogguss, Billboard (באנגלית אמריקאית) Whitburn, Joel (2004). The Billboard Book Of Top 40 Country Hits 1944-2006, Second edition. Record Research. p. 48. ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
ארבור מרביליס

ארבור מרביליס (בלטינית: Arbor mirabilis - "העץ המופלא") הוא ספר שנכתב במאה ה-16 על ידי אולריך מאגונצה (Ulrich de Mayence 1486–1558), בן דורו של נוסטרדמוס. הספר מכיל מידע על חיזוי העתיד ועוסק במאגיה בכלל. לנבואות הספר קווי דמיון עם אלה של נוסטרדמוס, אך בניגוד לכתבי נוסטרדמוס כתוב ה"ארבור מרביליס" בפרוזה ובצורה ישירה. הספר הופץ ב-300 עותקים, מהם רק שניים שרדו – האחד נמצא בדיסלדורף שבגרמניה והשני במונסגור שבדרום צרפת. יש הטוענים כי נוסטרדמוס היה אף תלמידו של אולריק כאשר התחיל ללמוד רפואה בפרובאנס. http://www.orandia.com/forum/index.php?id=150846 ערך זה הוא קצרמר בנושא ספרים. אתם מוזמנים לתרום לוויקיפדיה ולהרחיב אותו.
וילהלם, דוכס אוסטריה

וילהלם, דוכס אוסטריה (בגרמנית: Wilhelm, Herzog von Österreich;‏ 1370 - 15 ביולי 1406), המכונה וילהלם האדיב, היה חבר בבית הבסבורג ודוכס אוסטריה משנת 1386. כראש הקו הליאופולדי, הוא שלט על הדוכסות הפנימית של אוסטריה קרינתיה, שטיריה וקרניולה וכן על רוזנות טירול ואוסטריה הנוספת מ-1396 ועד מותו. וילהלם נולד בווינה, והיה בנם הבכור של לאופולד השלישי, דוכס אוסטריה ווירידיס ויסקונטי, בתו של הלורד ברנבאו ויסקונטי. לאופולד השלישי כבר שימש כעוצר על טירול ועל נחלה אוסטרית נוספת בשוואביה; בשנת 1379 הוא חתם על הסכם נויברג עם אחיו הבכור אלברכט השלישי, דוכס אוסטריה, ולאחר מכן קיבל גם את אדמות אוסטריה הפנימית. בגיל 14, וילהלם התארס לנסיכת אנז'ו ידוויגה, בתו הצעירה של לאיוש הראשון, מלך הונגריה, שגם הפך למלך פולין ב-1370. זה היה אחד הניסיונות הראשונים של ההבסבורגים להרחיב את שלטונם על ידי נישואים ליורשות, שכן לואי התכוון לבתו הבכורה מריה וארוסה זיגיסמונד מלוקסמבורג לרשת בפולין, בעוד שידוויגה הוגדרה ליורשת של ממלכת הונגריה. כאשר המלך לואי מת בשנת 1382, מרי ירשה אותו בהונגריה. עם זאת, האצילים הפולנים דחו את מריה וזיגיסמונד, ובמקום זאת בחרו בידוויגה כעוצרת. הם גם שללו את אירוסיה לווילהלם ואכפו את פירוק האירוסין. בשנת 1386, לאופולד השלישי נהרג בקרב זמפאך. וילהלם ואחיו לאופולד הרביעי ירשו אותו כדוכסי אוסטריה, ושלטו במשותף עם דודם אלברכט השלישי. סכסוך ירושה עז התעורר כאשר הדוכס אלברט השלישי מת בשנת 1395, וירש אותו בנו היחיד אלברכט הרביעי, בן דודו הראשון של וילהלם. בשנה שלאחר מכן הושג הסכם, המבוסס על הסכם נויברג משנת 1379, ולאחר מכן השאיר וילהלם את השלטון על אוסטריה בידי אלברכט הרביעי, וכחבר בכיר בקו הליאופולדי ההבסבורגי, המשיך לשלוט בשלוש הדוכסויות הפנימיות של אוסטריה. רוזנות טירול היוותה את מקום מגוריו בגראץ . ב-1401 התחתן וילהלם עם יורשת יורשת נוספת, הנסיכה ג'ואנה מנאפולי, בת דודתה של ידוויגה וגם מבית אנז'ו. לשניים לא היו צאצאים ווילהלם לא חי כדי לראות את אשתו יורשת את אחיה לדיסלאוס מנאפולי בתור המלכה ג'ואנה השנייה ב-1414. בשנת 1404 מת בן דודו אלברכט הרביעי, והותיר את אדמות הקו האלברטיני לבנו הדוכס אלברכט החמישי בן השבע. וילהלם פעל כעוצר אוסטרי ושוב ניסה לקחת את השטחים האלברטיניים מאחיינו הקטין, אך לא הצליח לפני מותו. וילהלם מת ב-1406 ללא יורשים בווינה. הוא נקבר בקריפטה הדוכסית בקתדרלת סטפן הקדוש בווינה. עם מותו, התרחשה חלוקה נוספת של ארצות התורשה ההבסבורגיות, ולאחר מכן אחיו של וילהלם, לאופולד הרביעי, השתלט על העוצרות באוסטריה עצמה, ארנסט הברזל, הבן השלישי, ירש את הדוכסות הפנימית של אוסטריה, ופרידריך הרביעי, הצעיר ביותר, ירש את טירול ואוסטריה הנוספת. מדיה וקבצים בנושא וילהלם, דוכס אוסטריה בוויקישיתוף "Early Habsburg". European Heraldry. אורכב מ-המקור ב-26 במאי 2011. נבדק ב-26 באפריל 2011. {{cite web}}: (עזרה)
רובין אטקין דאונס

רובין אטקין דאונס (באנגלית: Robin Atkin Downes‏; נולד ב-6 בספטמבר 1976) הוא שחקן, מדבב ואמן לכידת תנועה אנגלי, שידוע בזכות גילומו של ביירון בעונתה החמישית של סדרת המדע בדיוני "בבילון 5" וכן בזכות עבודות הדיבוב הרבות שלו לסרטי וסדרות הנפשה ומשחקי מחשב. רובין אטקין דאונס נולד בלונדון, אנגליה, והוא בעל תואר באמנות יפה מאוניברסיטת טמפל, פילדלפיה. בעבודות הדיבוב שלו, הוא מתמחה בכ-60 דיאלקטים. בנובמבר 2004 הוא נישא לשחקנית האמריקאית מייקל אן יאנג ולהם בת בשם נטשה. מדיה וקבצים בנושא רובין אטקין דאונס בוויקישיתוף אתר האינטרנט הרשמי של רובין אטקין דאונס רובין אטקין דאונס, ברשת החברתית פייסבוק רובין אטקין דאונס, ברשת החברתית אקס (טוויטר) רובין אטקין דאונס, ברשת החברתית אינסטגרם רובין אטקין דאונס, ברשת החברתית LinkedIn רובין אטקין דאונס, סרטונים בערוץ היוטיוב רובין אטקין דאונס, במסד הנתונים הקולנועיים IMDb (באנגלית) רובין אטקין דאונס, באתר AllMovie (באנגלית) רובין אטקין דאונס, באתר Rotten Tomatoes (באנגלית) רובין אטקין דאונס, באתר Metacritic (באנגלית) רובין אטקין דאונס, במסד הנתונים הקולנועיים KinoPoisk (ברוסית) Robin Atkin Downes Biography
רליש בסגנון שיקגו

רוטב תיבול לנקניקיה בלחמנייה (קונדימנט) שהומצא בשיקגו בארצות הברית. הרוטב, או במינוח האנגלי רליש, מכונה גם "נאון ירוק" ו "רליש אטומי", כמחווה לנשק האטומי שאייפיין את התקופה בה הומצא הרוטב, תקופת מלחמה הקרה. טעמו של המאכל מתקתק, והוא עשוי מירקות מוחמצים. צבעו הירוק הבוהק של הרוטב מתקבל על ידי הוספת צבע מאכל כחול. יש המשערים כי צביעה בסגנון זה החלה בשנות ה-70. השימוש הראשוני ברליש בסגנון שיקגו בנקניקייה, מיוחס למספר מסעדות, כולל Fluky's ו-Superdawg. מתכון -Stein, Dick (16 במרץ 2016). "Food For Thought: Homemade Chicago-Style Relish". KPLU-FM. אורכב מ-המקור ב-1 באוגוסט 2016. {{cite web}}: (עזרה)- Huff, Andrew (August 27, 2012). "Neon Green Relish: A Taste Test", Gapers Block. Retrieved 2022-01-27, . The Hirshon Chicago Atomic Green Hot Dog Relish - ✮ The Food Dictator ✮, www.thefooddictator.com, ‏2018-06-10 (באנגלית אמריקאית) Sabin, Katje. "In a Pickle: What's Up with Green Relish?", LTHForum.com. Retrieved 2022-01-27. "The Chicago Dog". Hot Dog Chicago Style – The Search for the Perfect Dog. נבדק ב-2022-01-27. ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
הגדלת פרוזדור ימין

הגדלת פרוזדור ימין (באנגלית: Right atrial enlargement - RAE) היא סוג של קרדיומגליה, או הגדלת לב. בין הגורמים השכיחים להגדלה אפשר למצוא: יתר לחץ דם ריאתי, יכול להיות הגורם הראשי המוביל להגדלת הפרוזדור הימני, או יתר לחץ דם ריאתי משני להיצרות המסתם התלת-פסיגי מחלות מולדות כגון היצרות מסתם ריאתי והטטרלוגיה על שם פאלוט מחלות ריאה כרוניות כגון Cor Pulmonale אי-ספיקת חדר ימין, אי-ספיקת המסתם התלת-פסיגי ופגם במחיצה הבין-פרוזדורית הגלים החשמליים של הדפולריזציה של הפרוזדורים מתבטאים בגל P בתרשים האק"ג, ולכן במצב של פרוזדור מוגדל גל P יהיה בעל אמפליטודה גבוהה יותר ("P ריאתי" P pulmonale). הקריטריונים לאבחון הגדלת פרוזדור ימין באק"ג הם: גל P גדול מ-2.5 מילימטר בלידים תחתונים (I, II, AVF) גל P גדול מ-1.5 מילימטר בלידים V1 וV2 קרדיומגליה גל P (אלקטרוקרדיוגרפיה) מדיה וקבצים בנושא הגדלת פרוזדור ימין בוויקישיתוף Size of the right atrium and associated structures, 123sonography.com Richard A Harrigan and Kevin Jones, Conditions affecting the right side of the heart, BMJ, 2002 doi: 10.1136/bmj.324.7347.1201 Ed Burns and Robert Buttner, Right Atrial Enlargement, Life in the fastlane, ‏ה7 ביוני 2021
הסופר קאפ הספרדי 2011

הסופר קאפ 2011 הוא המהדורה ה-28 במסגרת הסופר קאפ הספרדי. הטורניר נתן משחק קלאסיקו כשברצלונה הגיעה לאחר שזכתה בלה ליגה וריאל מדריד לאחר שזכתה בגביע הספרדי. ברצלונה זכתה בתואר בפעם ה-10 שלה כשנגמר 4–5 בסיכום שני המשחקים. עונת 2010/2011 בלה ליגה הקלאסיקו מדיה וקבצים בנושא הסופר קאפ הספרדי 2011 בוויקישיתוף
עופר לינצ'בסקי

עופר לינצ'בסקי (נולד ב-4 ביוני 1968) הוא מנהל ואיש עסקים ישראלי. לינצ'בסקי נולד בירושלים בשכונת קריית היובל, הבן הבכור (אח: ניר לינצבסקי, אחות: ענבל לינצבסקי עמדי). אימו ליאורה היא פרופסור לחינוך ומתמטיקה ואביו צביקה איש מחשבים. לינצ'בסקי עו"ד בהכשרתו, בעל תואר ראשון בכלכלה ומשפטים ותואר שני במנהל עסקים מהאוניברסיטה העברית בירושלים. בשנת 1995 נישא לעפרה ברטוב ולשניים נולדו ארבעה ילדים- נדב (1997), אורי (1999), ארז (2004) ורוני (2006). המשפחה עברה להתגורר בעיר מודיעין בשנת 1998. הם נפרדו בשנת 2014. לינצבסקי נמצא בזוגיות עם ליליאן פרימן והם מתגוררים בתל אביב. לשניים נולד בן (איתמר), בשנת 2021. לינצבסקי החל את הקריירה בהתמחות במשפטים בפרקליטות המדינה ובפרקליטות מחוז ירושלים ולאחר מכן, במשרד עורכי הדין "יגאל ארנון ושות'". בשנת 1995 החליט לינצבסקי להסב את תחום התמחותו לכלכלה ופיננסים ועבד כראש תחום התחבורה באגף התקציבים במשרד האוצר עד לשנת 2001. בשנת 2001 מונה לסמנכ"ל הכספים של אגד ובשנת 2004 מונה למנכ"ל אגד נכסים, עד לפרישתו בשנת 2005. בספטמבר 2005 מונה למנכ"ל רכבת ישראל, עם מינויו ביצע שינוי בהנהלת הרכבת ושינוי מבני בחטיבות. בתקופתו התרחשה תאונת הרכבת בבית יהושע ולאחריה החליטה הפרקליטות להגיש כתב אישום נגד לינצ'בסקי ובכירים נוספים ברכבת. עם זאת בהמשך בוטל כתב האישום על ידי הפרקליטות. בתקופת כהונתו נחנך קו הרכבת למודיעין, דימונה והחלה העבודה על הקמת הקו המהיר לירושלים. בשנת 2007 פרש מתפקידו, ועבר לכהן כמנכ"ל אפ"י אירופה מקבוצת אפריקה ישראל, עד לשנת 2010. בהמשך כיהן כמנכ"ל קבוצת ממן בין 2010 ל-2018. ובשנת 2018 מונה למנכ"ל קבוצת גדות, בתקופת כהונתו נחתם לראשונה הסכם קיבוצי לעובדי התובלה בחברה, נרכשה פעילות פי גלילות, ובשנת 2022 חברה גדות לקבוצת אדני ההודית וביחד רכשו את נמל חיפה בתום תהליך הפרטתו על ידי הממשלה. מדיה וקבצים בנושא עופר לינצ'בסקי בוויקישיתוף עופר לינצ'בסקי, ברשת החברתית פייסבוק חגי חיטרון, מתמטיקה זה כיף, אבל איך מלמדים אותה?, באתר הארץ, 10 באוקטובר 2006 ליאת רון, ‏פורטפוליו / עופר לינצ'בסקי, באתר גלובס, 17 בינואר 2007 דוח תקופתי לשנת 2016, ‏15 במרץ 2017 מנכ"ל הרכבת, עופר לינצ'בסקי, פורש, באתר ערוץ 7 דוד חיון, ‏עוד בכיר עוזב את האוצר: ראש תחום תחבורה, עופר לינצ'בסקי, עובר לאגד, באתר גלובס, 31 במרץ 2002 שרון קדמי, סמנכ"ל הכספים של אגד, עופר לינצ'בסקי, נבחר לתפקיד מנכ"ל רכבת ישראל, באתר TheMarker‏, 15 באוגוסט 2005 ליאור ברון, עולה על פסי ההתייעלות, באתר nrg‏, 21 בדצמבר 2005 שרון קדמי, לינצ'בסקי עושה סדר ברכבת: שלושה סמנכ"לים יסיימו את תפקידם, באתר הארץ, 20 בדצמבר 2005 שחר הזלקורן, תאונת הרכבת בבית יהושע - בג"ץ דחה עתירה, באתר ynet, 15 בנובמבר 2012 גלעד מורג, עשור אחרי אסון הרכבת: 6 שנות מאסר לנהג, באתר ynet, 21 בספטמבר 2016 אבי בר-אלי, שלוש שנים אחרי אסון בית יהושע: עופר לינצ'בסקי ושני בכירים ברכבת יואשמו בגרימת מוות ברשלנות, באתר TheMarker‏, 8 בדצמבר 2009 דיווח מיידי בעניין כינוס אסיפה כללית שנתית ומיוחדת של ממן, ‏23 במאי 2018 עפר לינצ׳בסקי ימונה למנכ״ל גדות, באתר פורט2פורט, ‏12 בפברואר 2018 ניצן צבי כהן, ‏הסכם קיבוצי ראשון לעובדי אגף נהגי המשאיות בקבוצת גדות, באתר דבר העובדים בארץ ישראל, 16 בדצמבר 2019